Αυθεντική εμπειρία - Υπέροχοι άνθρωποι
Πρόκειται για ένα πανέμορφο, πλήρως εξοπλισμένο και πρόσφατα ανακαινισμένο παραδοσιακό σπίτι με υπέροχη θέα, πολύ κοντά στην ειδυλλιακή και εύκολα προσβάσιμη παραλία Φελλός αλλά και στην παραλία Πισωλιμνιώνας στα βορειοδυτικά του νησιού. Σε κοντινή απόσταση από το Γαύριο και το Μπατσί, επιτρέπει εξορμήσεις εντός περίπου μισής ώρας σε σχεδόν όλο το δυτικό μέρος του νησιού αλλά και στην μαγευτική παραλία Ζόρκος στα βόρεια. Σημειώστε ότι θα χρειαστείτε απαραιτήτως αυτοκίνητο.
Απόλαυση το πρωινό αλλά και η βραδινή χαλάρωση στο πανέμορφο μπαλκόνι του σπιτιού. Το βιώσαμε ως την απόλυτη εμπειρία ηρεμίας και ως αντίδοτο στους γρήγορους και συχνά απάνθρωπους ρυθμούς της πόλης.
Πάνω από όλα όμως, χαρήκαμε που γνωρίσαμε τον κύριο Βασίλη και την οικογένειά του, οι οποίοι μας συμπεριφέρθηκαν με ευγένεια, καλοσύνη και ζεστασιά αλλά σαν να ήμαστε μέλη της οικογένειάς τους. Όταν μάλιστα αντιμετωπίσαμε ένα ξαφνικό πρόβλημα με το αυτοκίνητό μας, μας βοήθησαν πολύ παραπάνω από ότι επιτάσσει η σχέση οικοδεσπότη - ενοίκου.
Θα ξανάρθουμε οπωσδήποτε όταν επισκεφτούμε ξανά την Άνδρο.